OzLabs/hebrew-wiki-articles huggingface dataset:
אבטיח הפקועה

אֲבַטִּיחַ הַפַּקּוּעָה (שם מדעי: Citrullus Colocynthis), הידוע גם בשם חַנְדַל (בערבית: حنظل; תעתיק מדויק: חנט'ל), הוא צמח עשבוני רב-שנתי ממשפחת הדלועים הצומח באזורי ערבה ומדבר.

==תיאור הצמח==
ענפי אבטיח הפקועה משתרכים על האדמה, ואורכם עשוי להגיע עד למטר וחצי. עליו גדולים ומחולקים לאונות והם בעלי קנוקנות. צבע הפרחים הוא צהוב-לבן. פריחת האבטיח היא בחודשים מרץ עד יולי. פירותיו הם מעין אבטיחים המגיעים לגודל של עד 12 סנטימטרים. בניגוד לפירות האבטיח המתוקים, אבטיח הפקועה הוא מר ולא אכיל. עם זאת, הצמח הוא בעל ערך רפואי רב.

בארץ ישראל הצמח גדל בחולות עמק החוף, בנגב הצפוני ובערוצי נחלים במדבר.

כמה מפרשני ימי הביניים זיהו את הצמח הקרוי בלשון הערבית "חנט'ל" עם "פקעת שדה" המופיעות במקרא בסיפור אלישע ובני הנביאים בספר מלכים. החוקרים המודרניים נוטים לקבל זיהוי זה, ומכאן גם התקבל בימינו השם המדעי העברי לצמח זה.

העלים הדומים לעלי צמח הגפן והפירות מזכירים אבטיח גרמו להם לחשוב שהוא אכיל. אולם כשאכלוהו נכחו לדעת כי הפרי מר מאוד.

==שימושי הצמח==
משתמשים בפרי כתרופה לכאבי בטן, כחומר משלשל כנגד עצירות ולטיפול בתולעים בדרכי העיכול. כמו כן, הוא משמש כתרופה לנפיחות ברגליים, לכאבי פרקים, לטחורים, לשיתוק זמני של אברי הגוף, לכאבי גב, לדלקות עור ולכאבים בכל הגוף.

אבטיחים מיובשים שימשו ככלי קיבול לשמן למאור.

==אבטיח הפקועה לאורך התקופות==
זרעים של אבטיח הפקועה נמצאו בחפירות ארכאולוגיות בנחל חמר שבדרום ים המלח, והם מתוארכים לאלף השביעי לפסה"נ לערך. ממצא זה מעיד על השימוש בו עוד קודם לתקופת הביות. ממצא בוטני- ארכאולוגי נוסף מימי בר כוכבא נמצא באזור יריחו.

מימי הביניים קיימות מספר עדויות לגידול צמח זה ולמסחר בו. פרטים על מועד גידולו ואופן גידולו מובאים בחיבור על עבודת האדמה שנכתב בספרד במאה התשיעית, ושימושו לצרכים רפואיים נזכר אצל רופאים שפעלו בארץ, דוגמת ר' דוד די סילוה הרופא.

השימוש הרפואי באבטיח הפקועה היה מקובל מאוד באירופה גם בעת החדשה, אולם רק מאמצע המאה התשע עשרה יש ראיות לכך שתושבי הארץ ניצלו צמח נדרש זה לצורכי מסחר. לפי דיווחו של סגן הקונסול הבריטי ביפו, בשנת 1862 ייצאו מנמל יפו לאנגליה ולאיטליה 4.5 טונות אבטיח פקועה בשווי 242 לירות שטרלינג. מקורם של האבטיחים היה באזור החולות של דרום הארץ. הפרי גדל בר ונאסף בכמויות גדולות בידי הבדווים וערביי הסביבה. בתחילה היה זה מסחר בהיקף קטן יחסית, אך הביקוש הרב באירופה משך אליו יזמים יהודים שגילו את הפוטנציאל הכלכלי הרב הטמון באבטיח זה, הגדל בשפע בסביבות העיר עזה.

לאחר מלחמת העולם הראשונה היה המסחר באבטיח במגמת ירידה, והוא הוחזק בעיקרו בידי סוחרים ערבים. נראה שבין שתי מלחמות העולם גווע מסחר זה לחלוטין ונדחק, כמו הרבה מוצרי תעשייה ורפואה קדומים, מפני תכשירים מודרניים וזולים יותר.

==לקריאה נוספת==
* מיכה לבנה, לקסיקון החי והצומח של ארץ-ישראל, כרך א', עורך: עזריה אלון, מדינת ישראל - משרד הביטחון, תשנ"ד - 1994 

==קישורים חיצוניים==

* 
* [http://www.starmed.co.il/HealingPlants/85 על אבטיח הפקועה ב-Starmed] - כיצד להשתמש באבטיח הפקועה כתרופה?
* [http://www.snunit.k12.il/beduin/arti/0523.html השימוש בצמחים אצל הבדואים] באתר סנונית.

==הערות שוליים==

קטגוריה:צמחים שתוארו ב-1838
קטגוריה:טקסונים שתוארו בידי הינריך שרדר
קטגוריה:דלועיים
קטגוריה:ארץ ישראל: דלועיים
קטגוריה:צמחי מרפא
קטגוריה:פרחים צהובים בארץ ישראל
קטגוריה:צמחי המקרא
דייהו רייסר

דייהו רייסר (באנגלית: Daewoo Racer) הוא מכונית קומפקטית מתוצרת יצרן הרכב הקוראני, דייהו, חברת בת של טאטא מוטורס ההודית. הדגם נמכר בישראל תחת השם רייסר, אך ידוע גם ברחבי העולם בשמות: נקסייה, צ'ילאו, מאפסי ואסונה.

הרייסר הוא אחד מהדגמים הראשונים שיוצרו על ידי דייהו ששווקו באירופה.

דייהו השתמשו בפלטפורמה של הדור החמישי של האופל קדט והדור השני של הווהקסאל אסטרה כבסיס בעיצוב הרכב. בנוסף, הם השתמשו בדגם הקודם של הדייהו 1.5i שהיה בעצמו מבוסס על האופל קאדט דור שני.

הרכב בדגם GLi בעל 75 כ"ס מגיע למהירות מ 0-60 ב-12.3 שניות. דגם ה-GLXi החזק יותר בעל 90 כ"ס מגיע לאותה המהירות ב-11.5 שניות.

==ייצור "דייהו רייסר"==
* בין השנים 1994-1997 דגם "דייהו רייסר" יוצר בקוריאה הדרומית
* בשנת 1998 דגם "דייהו רייסר" יוצר בפולין
* בין השנים 1996-2006 דגם "דייהו רייסר" יוצר ברומניה
* בין השנים 1996-2016 דגם "דייהו רייסר" יוצר באוזבקיסטן
* בין השנים 1996-2008 דגם "דייהו רייסר" יוצר במצרים
* בין השנים 1995-2002 דגם "דייהו רייסר" יוצר בווייטנאם
==תצורות==
* 4 דלתות - סדאן
* 3 דלתות - האצ'בק
* 5 דלתות - האצ'בק

==קישורים חיצוניים==

רייסר
קטגוריה:מכוניות משפחתיות
קטגוריה:דגמי מכוניות שהושקו ב-1986
קטגוריה:כלי רכב המיוצרים בקוריאה הדרומית
קטגוריה:רכבי טאטא
קטגוריה:כלי רכב המורכבים בווייטנאם
קטגוריה:כלי רכב המיוצרים במצרים
קטגוריה:כלי רכב המיוצרים באוזבקיסטן
קטגוריה:כלי רכב המיוצרים בקנדה
אברהם דויטש

הרב ד"ר אברהם דויטש (1889, מאדיאד-גוץ, הונגריה – 25 במאי 1953, ישראל) היה רב הונגרי וחבר הכנסת השנייה מטעם אגודת ישראל.

==חייו באירופה==
דויטש נולד במאדיאד-גוץ שבהונגריה בשנת 1889. אחרי לימודים בישיבות בגלנטא ובפרסבורג הוסמך לרבנות. בהמשך כיהן כרב בעיר קולסול. למד באוניברסיטת וינה, וסיים כדוקטור לחינוך ופילוסופיה.

בשנת 1920 התמנה למנהל מוסדות החינוך של הקהילה האורתודוקסית בבודפשט והיה פעיל בקהילה.

במהלך מלחמת העולם השנייה, דויטש השתתף בועידת ברמודה כנציג יהדות הונגריה, בניסיון למצוא פתרון להגנת הפליטים שנמלטו מגרמניה הנאצית.

במהלך המלחמה נשלח לברגן-בלזן, ולבסוף הגיע בשנת 1944 לשווייץ כניצול "רכבת קסטנר". שם נשאר עד עלייתו לישראל בשנת 1945.

== פעילותו הפוליטית בישראל ==
עם הגעתו לישראל התגייס בה לפעילות ציבורית באגודת ישראל ומונה ליו”ר מחלקת החינוך של אגודת-ישראל. בדצמבר 1948 עם ההכרה בבתי הספר של אגודת ישראל כזרם רביעי, מונה דויטש למפקח ראשי של רשת בתי-הספר של אגודת ישראל.

נבחר מטעם אגודת ישראל לכנסת השנייה ב-30 ביולי 1951 וכיהן בה עד לפטירתו ב-25 במאי 1953.

היה חבר כנסת היחיד בסיעתו שהצביע בעד קבלת כספי השילומים מגרמניה.

במסגרת כהונתו היה חבר במספר ועדות: ועדת הכנסת, ועדת החוקה, חוק ומשפט, וועדת החינוך והתרבות.

== מותו ==
אברהם דויטש נפטר ב-25 במאי 1953 ונקבר בבית הקברות שומרי שבת.

==קישורים חיצוניים==
* 

==הערות שוליים==

קטגוריה:חברי הכנסת מטעם אגודת ישראל
קטגוריה:רבנים בשואה
קטגוריה:רבנים הונגרים
קטגוריה:עולים לאחר קום המדינה: 1948–1950
קטגוריה:ניצולי רכבת ההצלה של קסטנר
קטגוריה:חברי הכנסת השנייה
קטגוריה:רבנים חברי הכנסת
קטגוריה:חברי כנסת שמתו במהלך כהונתם
קטגוריה:אישים הקבורים בבית הקברות שומרי שבת
קטגוריה:ישראלים שנולדו ב-1889
קטגוריה:ישראלים שנפטרו ב-1953
אירוס הדור

אירוס הדוּר (שם מדעי: Iris lortetii) הוא מין של גאופיט בעל קני שורש הבא ממשפחת האירוסיים בסוג אירוס, בתת-הסוג אירוס (Iris Iris) בסקציה אירוסי ההיכל. האירוס ההדור, כמו שאר מיני האירוס, הוא ערך טבע מוגן בישראל.

==תפוצה==
אירוס הדור הוא צמח נדיר ואנדמי לארץ ישראל, בה הוא צומח בכמה ריכוזים, באוכלוסיות בודדות, המרוכזות כולן באזור מוגבל בצפון-מזרחו של הגליל העליון, בין חצור הגלילית וחולתה בדרום, לאבל בית מעכה ומשגב עם בצפון והר פועה במערב, באזור האירנו-טורני (ראו צמחיית ארץ ישראל) בשולי חורש ים-תיכוני ובמדרונות מכוסי בתה. ניתן למוצאו ליד סירה קוצנית ופרחים עשבוניים אחרים כגון פשתה שעירה. הוא גדל בגבהים שבין 200 ל-850 מטר על אדמות גירניות או אדמת טרה רוסה.

==תיאור==
האירוס ההדור הוא גאופיט בעל קני שורש מעובים המשמשים כאיבר האגירה. העלים נובטים עוד בסתיו, והם זקופים, ארוכים, דקים ודמויי חרב. הפריחה עצמה היא בחודש אפריל ולעיתים מסוף מרץ עד תחילת מאי, תלוי במשטר הגשמים ותנאי מזג האוויר באותה שנה. הפרח עצמו גדול והדור: גובה עמוד הפריחה נע בין 30 ס"מ ל-65 ס"מ, וקוטר הפרח נע בין 10 ס"מ ל-15 ס"מ. צבע הפרח הוא לבן-ורוד עם נקודות רבות וקטנות המקשטות אותו כעורקים בצבע חום עד סגול.

==פעילות האדם==
האירוס ההדור נחשב להדור ולמרהיב שבאירוסי ישראל ומכאן שמו העברי. שמו המדעי הוא על שם החוקר (רופא צרפתי בשם Lortet) שסייע בתיאור המדעי של הצמח. בעבר, בשל יופיו, הצמח נקטף רבות על ידי סוחרים שמכרו שורשים ופרחי אירוס לאירופה. הדבר הביא את המין לכמעט הכחדה מנופי ארץ ישראל. הדבר הביא לנקיטת פעולות שימור בידי מדינת ישראל שכללו את הכרזתו כצמח מוגן, הקמת שמורות טבע במקומות בהם הוא פורח, וכן ריבוי יזום מזרעים. למרות שהאירוס ההדור החל להשתקם בעקבות מאמצים אלו, הוא עדיין מוגדר כצמח בסכנת הכחדה. שמורות הטבע של אירוס הדור כוללות את שמורת עינות חצור שהוכרזה בסוף 1969 ואת שמורת טבע אירוס הדור מנרה שהוכרזה במרץ 2009.

בשנת 1978 הוציא השירות הבולאי בול הנושא ציור של אירוס הדור.

==סיווג==
ישנם המסווגים את אירוס השומרון כתת-מין של אירוס הדור.

<gallery widths="250" heights="200" mode="packed">
קובץ:PikiWiki Israel 3630 Iris lortetii.jpg|מקבץ אירוסים הדורים
File:Iris-lortetii-71-Zachi-Evenor.jpg|פרטי הפרח
File:Irislortetii.JPG|פרח בודד של אירוס הדור
</gallery>

== לקריאה נוספת ==
* עזריה אלון (עורך) ומיכאל אבישי (כותב הערך), החי והצומח של ארץ ישראל, כרך 11, עמ' 244–245.

==קישורים חיצוניים==

* [https://www.flickr.com/photos/zachievenor/albums/72157682549417745 תמונות של אירוס הדור], פליקר

==הערות שוליים==

קטגוריה:צמחים שתוארו ב-1882
קטגוריה:טקסונים שתוארו בידי פייר אדמון בואסייה
קטגוריה:אירוסיים
קטגוריה:ארץ ישראל: אירוסיים
קטגוריה:אירוסי ההיכל
קטגוריה:צמחי בר בסכנת הכחדה בישראל
קטגוריה:ערכי טבע מוגנים בישראל: צמחים
קטגוריה:פרחים לבנים בארץ ישראל
בוציץ סוככני

בוציץ סוככני (שם מדעי: Botomus umbellatus) הוא צמח מים חד-פסיגי רב שנתי, המין היחיד בסוג בוציץ, הנחשב לפי מיון ה-APG II, כסוג היחיד במשפחת הבוציציים.

שם הסוג העברי מציין את בתי הגידול הבוציים בהם הוא גדל, והמדעי פירושו ביוונית "חותך שור" (βόδι - שור; τομή - חתך), על שום חדותם של עליו המרתיעים את הבקר מאכילתם. תואר המין מתאר בלטינית ובעברית את צורת הסוכך של התפרחת.

==תיאור הצמח==
הבוציץ צומח בתוך מים עומדים או זורמים לאט. הצמח נדיר ומוגן בישראל. צומח בגולן, בגליל ובמישור החוף.

עליו הסרגליים הצומחים מקנה השורש העבה שלו מגיעים לאורך מטר ולפעמים יותר. התפרחת צומחת בראש גבעול יחיד המגיע לגובה 1.5 מ'. לגבעול רקמה אוורירית הגורמת לו לצוף. הפריחה בחודשים אפריל עד אוגוסט. הפרחים בצבע לבן-ורוד עד לילך עז. הפרי הוא הלקט הבנוי משש קשוות.

מוצא הצמח באזורים האירו-סיביריים, ים-תיכוניים ואירנו-טורניים. בסוף המאה ה-19 הוא הובא לצפון אמריקה כצמח נוי תרבותי, אך בשל עמידותו הגבוהה והתפשטותו כפליט תרבות הוא מוגדר שם כיום כצמח פולש.

קנה השורש משמש למאכל באזורים מסוימים ברוסיה. בחפירות באתר גשר בנות יעקב בישראל, נמצאו ממצאים המעידים צמח זה היה בתפריט של האדם הקדמון אשר חי במקום. 

<gallery>
תמונה:Zwanebloem.JPG
תמונה:Butomus umbellatus.JPG
 </gallery>

==לקריאה נוספת==
*החי והצומח של ארץ ישראל בעריכת עזריה אלון. משרד הביטחון – ההוצאה לאור והחברה להגנת הטבע. 1983. כרך 11 עמוד 193. 

==קישורים חיצוניים==

* 

==הערות שוליים==

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:ארץ ישראל: בוציציים
קטגוריה:בוציציים
קטגוריה:צמחי בר בסכנת הכחדה בישראל
קטגוריה:ערכי טבע מוגנים בישראל: צמחים
קטגוריה:משפחות צמחים
קטגוריה:צמחי מים מתוקים
קטגוריה:צמחים יחידים בסוגם
קטגוריה:מינים יחידים במשפחתם
קטגוריה:פרחים לבנים בארץ ישראל
Plesiochronous Digital Hierarchy

PDH (ראשי תיבות באנגלית של "היררכיה פלזיוכרונית דיגיטלית") הוא פרוטוקול תקשורת במערכות טלפוניה.
משמעות המילה פלזיוכרוני קשורה לעובדה כי רשתות מבוססות טכנולוגית PDH, עובדות במצב בו חלקים שונים מהרשת אינם מסונכרנים.<br />
רוב ממשקי PDH מועברים על זוגות שזורים חשמליים (עד קצב נתונים של 45 מגהביט/שנייה) או במערכות רדיו מיקרוגל, אולם ישנם מקרים מועטים בהם נעשה שימוש גם בסיבים אופטיים עבור קצב של 140 מגהביט/שנייה.

טכנולוגיה זו מוחלפת בהדרגה בטכנולוגיית SDH. 

== מימוש ==
המימוש האמריקאי והאירופאי שונים במקצת מבחינת רוחב המסגרות, אבל מבוססים על אותם עקרונות. המימוש של ה-E-carrier האירופאי מפורט פה:

מסגרת התקשורת הבסיסית - E1 - היא בקצב של 2048 קילו סיביות לשנייה (קס"ש). לצורך העברת טלפוניה היא מחולקת ל-30 ערוצי שיחה של 64 קס"ש ו-2 ערוצי איתותים וסינכרון של 64 קס"ש כל אחד. בצורה אלטרנטיבית, כל המסגרת בקצב 2048 קס"ש יכולה לשמש להעברת נתונים.

כדי להעביר מספר אפיקים של 2 מס"ש במקביל ניתן לרבב ארבע מסגרות E1 לתוך מסגרת אחת. זה נעשה על ידי לקיחת הסיבית הראשונה מהמסגרת הראשונה, את הסיבית השנייה מהמסגרת השנייה, מהשלישית ואז מהרביעית. המרבב גם מוסיף עוד סיביות בסוף המסגרת החדשה שנוצרה לצורך סנכרון. המסגרת החדשה שנוצרה נקראת E2 והיא ברוחב של 8,448 קס"ש (בערך 4 מס"ש). באותה צורה ניתן לרבב ארבע מסגרות E2 לקבלת מסגרת E3 ברוחב 34 מס"ש. כל היררכית ריבוב מוסיפה סיביות סנכרון ולכן רוחב הפס תמיד גדל ביותר מפי-4.

== חסרונות ==
החיסרון העיקרי של הפרוטוקול הוא שהוא מצריך שימוש במרבב עבור כל היררכיה של מסגרות. לדוגמה: כדי לשלוף ערוץ שיחה בודד מתוך מסגרת E3 יש צורך במרבב שיוציא את מסגרת ה-E2 ממסגרת ה-E3, מרבב שיוציא את מסגרת ה-E1 ממסגרת ה-E2 ומרבב שיוציא את אפיק השיחה הבודד מתוך מסגרת ה-E1.

== ראו גם ==
* SDH
* T3 (תקן)
* T1 (תקן)
* תקן E1

== קישורים חיצוניים ==

* [http://www.auditmypc.com/acronym/PDH.asp הסבר נוסף למונח], אתר auditmypc (באנגלית)

קטגוריה:טלפוניה: טכנולוגיה
קטגוריה:תקנים בתקשורת מחשבים
ריבוב בחלוקת אורך גל

מערכת WDM (משמאל לימין): {{ש}} * ארבע מקורות נתונים משדרים את האותות שלהם {{ש}} * רכיב ה-MUX מרבב את ארבע האותות {{ש}} * ארבע האותות מקובצים יחדיו משודרים על גבי סיב אופטי יחיד {{ש}} * רכיב ה-DEMUX מפצל את הריבוב לארבע האותות המקוריים {{ש}} * ארבע האותות שפוצלו מהריבוב מועברים כל אחד אל מקלט נפרד

ריבוב בחלוקת אורך גל (באנגלית: Wavelength Division Multiplexing, או בקיצור WDM), היא טכנולוגיה של ריבוב מספר אותות אופטיים על גבי סיב אופטי יחיד באמצעות אורכי גל שונים ("ערוצים") של אור לייזר. הטכנולוגיה משמשת בעיקר להפחתת מספר הסיבים הנדרשים, ונודעת לה חשיבות רבה במערכות תקשורת למרחקים גדולים, של עשרות או מאות קילומטרים.

בעבר נבנו מערכות תקשורת אופטיות כך שבכל סיב אופטי משודר אורך גל יחיד. טכנולוגיה זו מתאימה למקרים של חיבור בין מערכות במרחקים קצרים, למשל בתוך ארונות תקשורת. כאשר מחברים בין מערכות מרוחקות, מספר הסיבים הדרושים הוא חלק משמעותי מעלות התקנת המערכת, ובמקרים רבים הוא גם קובע את עלות תפעול המערכת (שכן כל סיב נחכר לתקופת השימוש). 

בטכנולוגיית WDM משדרים דרך אותו הסיב מספר אורכי גל שונים. כך ניתן להקטין את מספר הסיבים הדרושים, שעלותם עלולה להיות גבוהה מאוד כאשר המערכת פרוסה על פני מרחק גאוגרפי ניכר. רשתות המבוססות על טכנולוגיה זו מאפשרות גם תגובה מהירה יחסית לשינוי בדרישות הלקוח, במחיר נמוך - ניתן תשתית תקשורת לתמיכה ב-WDM על ידי שדרוג רכיבי הקצה ובלי צורך בהחלפת התשתית הסיבית.

מוצר המבצע CWDM, ומרבב ארבע סיבים אופטיים (למעלה) לסיב אופטי אחד (למטה)
כיום מבדילים בין ריבוב של עד 8 אורכי גל שמכונה Coarse WDM (בקיצור: CWDM) לריבוב של מעל 8 אורכי גל שמכונה Dense WDM (בקיצור: DWDM) .

== היסטוריה ==
באופן היסטורי בוצע ריבוב אורכי גל במספר קטן של אורכי גל שההפרש ביניהם ניכר, בגלל איכות לא מספקת של רכיבים אופטיים. הטכנולוגיה נקראה אז (סוף שנות ה-80) WDM - Wavelength Division Multiplexing ורובבו כך בין שניים לארבעה ערוצים, בהפרשים שנעו בין מאות ננומטרים (ערוץ ראשון ב-1310nm וערוץ שני ב-1550nm) לבין עשרות ננומטרים (כמה ערוצים בסביבת 1550nm). 

בשנות ה-90, לאחר שפותחו מסננים אופטיים חדים יותר, התאפשר לרבב ערוצים שאורכי הגל שלהם נבדלים זה מזה בננומטרים אחדים. כך התאפשר לשדר שמונה ערוצים בתחום 1530 - 1560 ננומטר - התחום שניתן להגביר אופטית במגבר ארביום נפוץ. לאחר מכן עלה מספר הערוצים בהדרגה ל-16, ל-32 ועד 128 ערוצים. בשנת 2000, במערכות החדישות ביותר, צופפו הערוצים להבדלי תדירות של 50 גיגה הרץ - פחות מחצי ננומטר זה מזה. 

עם התפתחות הטכנולוגיה התאפשר ריבוב במרווחים של 25 גיגה הרץ זה מזה, ואף של 12.5 גיגה הרץ. לא צפוי מאמץ ניכר להמשיך ולצופף את הערוצים יותר מכך, גם מפאת הקושי הטכני הנדרש (ייצוב המסננים האופטיים) וגם מפני שזהו הגבול שאחריו לא ניתן עוד לשדר בקצב של 10 גיגה ביט לשנייה, ומפני שטכנולוגיות לתקשורת אופטית בקצבים גבוהים יותר מייתרות במקרים רבים את הצורך בריבוב, לטובת ניתוב ומיתוג.

== ראו גם ==
* PDH
* SDH
* ריבוב
*ערבוב של ארבעה גלים

==קישורים חיצוניים==

קטגוריה:ריבוב
קטגוריה:פוטוניקה
קטגוריה:סיבים אופטיים

de:Multiplexverfahren#DWDM
ETSI

ETSI (באנגלית: The European Telecommunications Standards Institute, בעברית: מכון התקנים האירופי לטלקומוניקציה) הוא ארגון תקינה אירופאי, הפועל כארגון עצמאי ללא מטרת רווח, ועוסק בתחום תקני תקשורת. הארגון הוקם בשנת 1988 על ידי ועדת CEPT.

הארגון קבע את הסטנדרט עבור פרוטוקולי התקשורת GSM, 3G, 4G, 5G, ה-TETRA ועוד.

נכון לשנת 2021, בארגון חברים מעל ל־900 חברים מכ־62 מדינות מאירופה ומחוצה לה. הקבוצה כוללת: תעשיינים, מפעילי רשתות שונים, ספקי שירות, גופי מחקר, ומשתמשים רגילים. לקבוצה השפעה על כל מערך ה־ICT באירופה. הארגון חבר בארגון הבינלאומי שיתוף הפעולה לתקנים גלובליים (GSC).

== קישורים חיצוניים ==
* 

קטגוריה:ארגוני תקינה
קטגוריה:ארגוני תקשורת
קוטיקולה

קוּטִיקוּלָה (על פי האקדמיה ללשון העברית: כְּסוּתִית) היא שכבה שומנית, בלתי חדירה למים ולגזים, המצפה לרוב אזורים על-קרקעיים של צמחים רבים, וכן את גופם של פרוקי-רגליים ותולעים נימיות.

מטרת הקוטיקולה בצמחים ובפרוקי-רגליים יבשתיים היא שמירת סביבה רוויית מים באמצעות מניעת התנדפות, ובכך מניעת התייבשות הרקמה החיה. בתולעים טבעתיות, החיות בסביבות לחות, לעומת זאת, שכבת הקוטיקולה היא דקה וחדירה ובכך מאפשר חדירת מים מהסביבה ושמירה על מבנה גוף קשיח. בצמחים, הקוטיקולה משמשת לעיתים גם כהגנה מפני טפילים מסוימים. הקוטיקולה היא תערובת של שעוות וליפיד נוסף, הנקרא קוּטין. הרכב הקוטיקולה ועובייה שונה במינים שונים על פי אזור המחיה: בבתי גידול יבשים, הקוטיקולה עבה יותר מאשר בבתי גידול לחים.

באנטומיה האנושית, מתייחסת הקוטיקולה למספר מבנים: שכבות של תאי עור או קרטינוציטים המייצרים את הקרטין בציפורניים, ושכבת התאים העליונה המכסה את פתח זקיק השיער ומחזיקה אותו במקומו.

במבנה הציפורניים, הקוטיקולה היא שכבת רקמות מתות, שנוצרת באפוניקיום ותפקידה להשלים את ההגנה הקדמית של סביבת הציפורן.
קוטיקולה כחלק ממבנה ה[[ציפורן]]

הקוטיקולה יוצרת שכבת הגנה המשמשת מעין דבק, ומצמידה את החלק התחתון של הקפל הקדמי ללוחית הציפורן המתהווה בשורש הציפורן. שכבה זו בעלת אופי דינמי, ומלווה את לוחית הציפורן במהלך גדילתה ובכך מונעת חדירת מזהמים.

== ראו גם ==
*פיונית
*עלה
*אפידרמיס

==קישורים חיצוניים==

[http://avisagi.com/Article1.asp?ArticleRowID=7807 4 ההגנות של הציפורן הטבעית] - מאת אבי שגיא
* 

==הערות שוליים==

קטגוריה:מורפולוגיה של צמחים
שו הא רי

שו הא רי ב[[קאנג'י]]
שוּ הא רי (בקאנג'י: 守破離, בהיראגאנה: しゅはり) הוא מושג מאמנויות הלחימה היפניות המתאר את שלבי הלמידה עד דרגת אמן. המונח משמש לעיתים גם בתחומים אחרים (לדוגמה בגו), בעיקר כדי לתאר דרגות שונות של התמחות וכישורים. 

תרגום מקורב של שלושת השלבים:
* שו - ידע מסורתי: למידת יסודות, טכניקות, היוריסטיקה וכללים. בשלב זה, על התלמיד למלא בנאמנות הוראותיו של מורה יחיד. התלמיד עדיין אינו מוכן לחקור ולהשוות דרכים שונות ועליו להתנסות ברמה הבסיסית.
* הא - התנתקות מהמסורת: גילוי יוצאים מן הכלל, התעמקות בנכונותם, מציאת דרכים, טכניקות וכללים חדשים. בשלב זה, התלמיד מוכן להתנסות בדברים חדשים.
* רי - התעלות/עצמאות: אין טכניקות וכללים, כל המהלכים טבעיים ואין צורך בחשיבה מודעת. 

==ראו גם==
* וו-שו
* טי רן טיאן

==הערות שוליים==

קטגוריה:אמנויות לחימה
קוצן (יונק)

Acomys cilicicus
קוצנים מצויים.]]
קוֹצָן (שם מדעי: Acomys) הוא סוג במשפחת העכבריים ושויך לתת-משפחת הקוצניים, אשר פרטיו הם מכרסמים קטנים.

== מאפיינים ==
מיני הקוצן נפוצים באסיה, באפריקה ובאמריקה הצפונית. זנבו של הקוצן קצר ולעיתים ניתן להבחין בקוצנים שאיבדו את זנבם לאחר שעברו מאבק עם קוצן או מכרסם אחר. חלק משערות הגב של הקוצן התקשו לכדי קוצים המתפקדים בדומה לקוציו של קיפוד. ראשו של הקוצן מחודד בקצהו.

לקוצן יש יכולות ריפוי מיוחדות כמו הצמחת איברים שנקטעו כמעט ללא צלקות .<ref></ref>

קוצנים ניזונים מזרעים, חרקים וחלזונות. הקוצנים שוהים במחילות טבעיות בינות לסלעים בזמן שאינם פעילים. משך החיים של הקוצן בטבע הוא פחות משנה בדרך כלל, אם כי יש המאריכים חיים.

הקוצן מתרבה כל השנה, אך בעיקר בקיץ ובאביב. הריון הנקבות נמשך כ-40 יום. כבין אחד לארבעה גורים נולדים בהמלטות. נקבות מסוגלות להמליט מספר פעמים בשנה. הקוצן הנולד נחשב לעוזב-קן (בניגוד לרוב העכבריים שהם חובשי-קן), הוא בעל פרווה קצרה ועיניו נפתחות במהרה.

בישראל נפוצים שני מיני קוצן: קוצן מצוי הנפוץ באזורי סלעים בכל הארץ, וקוצן זהוב הנפוץ במדבר יהודה ואזורי סלעים בנגב. שני המינים פעילי לילה בדרך כלל, אולם באזורים בהם חופפים שטחי המחיה שלהם, פעיל הקוצן המצוי בשעות הלילה והקוצן הזהוב בשעות היום. עם הרחקת הקוצן המצוי מבית הגידול הטבעי מרחיב הקוצן הזהוב את שעות פעילותו גם לשעות הלילה.

למרות קווי דמיון לתת משפחת העכבריים (Murinae), מדענים סבורים כי הקוצן קרוב יותר לתת משפחת הגרביליים.

יש במדינות מערביות המגדלים קוצנים כחיות מחמד אקזוטיות, בעיקר מינים שמקורם מאפריקה. גידולם מצריך סביבה חמה, ובמידת האפשר יש להחזיקם בקבוצה ולא כבודדים, מטבע היותם חיות חברותיות.

הקוצן חי בין סלעים, כדי לקבל הגנה מטורפים אחרים. הוא אוכל בעיקר חלזונות, ועל כן ניתן לזהות את ביתו של הקוצן על ידי קונכיות רבות ריקות הנמצאות בפתחי המערות שלהם.

===מינים===
{|
|
* Acomys airensis
* קוצן מצוי (Acomys cahirinus)
* Acomys chudeaui
* Acomys cilicicus
* Acomys cineraceus
* Acomys dimidiatus
* Acomys ignitus
* Acomys johannis
* Acomys kempi
* Acomys louisae
* Acomys minous
|
* Acomys mullah
* Acomys muzei
* Acomys nesiotes
* Acomys ngurui
* Acomys percivali
* קוצן זהוב (Acomys russatus)
* Acomys seurati
* Acomys spinosissimus
* Acomys subspinosus
* Acomys wilsoni
|
|}

==קישורים חיצוניים==

* 

== הערות שוליים ==

קטגוריה:בעלי חיים שתוארו ב-1838
קטגוריה:טקסונים שתוארו בידי איזידור ז'ופרואה סנט-אילר
קטגוריה:קוצניים (עכברים)
דני ליטאי

דני ליטאי (ליטוֹבְסקי) (4 ביולי 1940 – 9 בנובמבר 2013) היה במאי ופזמונאי ישראלי, ממובילי הלהקות הצבאיות.

==ביוגרפיה==
נולד בתל אביב כדני ליטוֹבסקי, אחיה הצעיר של הסופרת רחל איתן. אביו, יעקב ליטאי, עלה ארצה בגיל 16 והיה סוציאליסט ואידאולוג של פועלי ציון. אמו באה ממשפחה בית"רית, והגיעה ארצה מריגה זמן קצר לפני פרוץ מלחמת העולם השנייה.
בנעוריו התגרשו הוריו והוא עבר להתגורר עם אביו, עקב מחלת הנפש ממנה סבלה אמו.
שירת בלהקת פיקוד המרכז ולאחר שחרורו ב-1961 השתתף בתפקיד משני כשחקן במחזמר "שלמה המלך ושלמי הסנדלר" בתיאטרון הקאמרי. לאחר מכן הפך לכוריאוגרף בלהקת פיקוד הצפון.

את עיקר פרסומו השיג בעבודתו בלהקת הנח"ל בתוכנית "שמש במדבר" כשהיה אחראי על העמדת הפזמונים. באותה התוכנית פגש את מלווה הלהקה, יאיר רוזנבלום, שעזר לו בצעדיו הראשונים כמלחין ומאוחר יותר אף מינה אותו למנהל המוזיקלי של הלהקה. במקביל ללהקת הנח"ל, בה שיתפו פעולה בתוכניותיה המצליחות ביותר עבדו גם על מספר תוכניות של להקת פיקוד המרכז ועל התוכנית הראשונה והמצליחה של להקת חיל הים לה גם כתבו ביחד את שיר הנושא של התוכנית "וביום השלישי" משנת 1968. ליטאי המשיך לביים את להקת חיל הים בשתי התוכניות המצליחות הבאות שלה, "רפסודה בכחול" משנת 1969 ו"שירת הים" שנתיים מאוחר יותר, הפעם עם בני נגרי כמנהל מוזיקלי.
מאוחר יותר בשנות השבעים חזרו ליטאי ורוזנבלום לעבוד יחד, הפעם עם "חבורת הזמר של פיקוד הצפון" בתוכניתה "בלילה על הדשא".

ליטאי ורוזנבלום עבדו ביחד גם על מופעים אזרחיים שזכו להצלחה גדולה כמו להקת פיקוד דיזינגוף, וג'אמבו. עם נגרי עבד כבמאי באזרחות על המחזמר המצליח "אל תקרא לי שחור".

ליטאי ביים הפקות רבות נוספות במשך השנים כמו בצל ירוק 80, ו"להקת קולות גבעתיים", כמו כן היה הבמאי הראשון של להקת הנוער צעירי תל אביב.

כפזמונאי כתב בין היתר עם בני נגרי את המחזמר "אברהם אחד", שממנו התפרסם השיר "הו מה יפית ארץ כנען".
בגיל 40 לקה בשטף דם במוח, היה משותק במחצית גופו ועבר הליך שיקום בבית לוינשטיין.

בשנת 1990, במלאת לו 50, נערך לו ערב הוקרה מיוחד.

בשנת 2004 נערך לכבודו בתיאטרון צוותא מופע הצדעה רב משתתפים.

במשך מספר שנים עבד עם להקת הגבעטרון ובשנותיו האחרונות ביים בעיקר הצגות ילדים.

היה פעיל קבוע במשמרות השלום בימי שישי בצהריים בכיכר רבין.
היה נשוי שלוש פעמים.

ליטאי חלה במיאסטניה גראביס ונפטר בנובמבר 2013 בבית החולים בילינסון, כחודשיים לאחר שלקה באירוע מוחי שני.
בן 73 במותו.

==קישורים חיצוניים==

* 
* 
* 
* 
* 
* 
* 
* 
* 

==הערות שוליים==

קטגוריה:במאי תיאטרון ישראלים
קטגוריה:חברי להקת פיקוד המרכז
קטגוריה:אישים הקבורים בבית הקברות ירקון
קטגוריה:ישראלים שנולדו ב-1940
קטגוריה:ישראלים שנפטרו ב-2013
המטוריה

הֶמַטוּרִיָה (ביוונית: αίμα הַיימָה = דם, ούρα אוּרָה = שתן) היא מצב של דם בתוך השתן. זהו סימן רפואי למחלות ולתופעות שונות בכליות או בדרכי השתן.
*המטוריה מיקרוסקופית - כמות קטנה של דם בשתן, שניתן להבחין בה רק באמצעות מיקרוסקופ.
*המטוריה מאקרוסקופית - כמות גדולה של דם בשתן, שניתן להבחין בה על פי צבע אדמומי בשתן. קיימות סיבות נוספות לצביעת השתן בצבע אדום בגלל חומרים בעלי גוון אדום המופרשים בשתן עקב מחלות, מאכלים ותרופות. לכן, כדי לאבחן המטוריה נדרשת בדיקה מיקרוסקופית לווידוא הימצאות דם בשתן.

==סיבות להמטוריה מקרוסקופית (רשימה חלקית)==
* דלקת בדרכי השתן.
* אבנים בכליות או בדרכי השתן.
* המטוריה משפחתית שפירה Benign familial hematuria.
* בילהרציה (Schistosomiasis) בדרכי השתן בעקבות הידבקות ב-Schistosoma haematobium.
* מחלת ברג'ה Berger's disease (נפרופתיה של &lrm;IgA - IgA nephropathy)
* סרטן בשלפוחית השתן או בכליה.
* המוגלובינוריה לילית התקפית
* מחלות תורשתיות כגון תסמונת אלפורט.
*חוסר בשתיית נוזלים (מים).

==ראו גם==
* המטוספרמיה - הימצאות דם בנוזל הזרע

==קישורים חיצוניים==

* [http://www.infomed.co.il/disease-469/ המטוריה], באתר infomed
* [http://www.clalit.co.il/HE-IL/General/medical_diagnosis/urology/articles/hematuria.htm המטוריה], באתר של [https://www.clalit.co.il/he/medical/medical_diagnosis/Pages/hematuria.aspx שירותי בריאות כללית]
*[https://www.camoni.co.il/המטוריה-–-דם-בשתן-–-כל-הפרטים המטוריה (דם בשתן)] באתר כמוני
*[https://blog.beok.co.il/article/15446/ המטוריה: גורמים ודרכי טיפול בדם בשתן], באתר BEOK, ינואר 2019
*[https://ce511174-5160-47e9-bf26-c07969a1caad.filesusr.com/ugd/9347c4_228ca7f3efc94e67a0ff8257076d30a8.pdf קווים לבירור המטוריה], כתב העת הישראלי לרפואה, מס' 18, דצמבר 2009
* 
* 

קטגוריה:מחלות פקעית
קטגוריה:תסמינים וסימנים הקשורים למערכת השתן
קטגוריה:ממצאים חריגים בבדיקות שתן
פרוטאינוריה

פרוטאינוריה (בשפות רבות: Protein פרוטאין = חלבון, ביוונית: πρώτα פְּרוֹטָה = בעל חשיבות רבה, ούρα אוּרָה = שתן) היא מצב של חלבון רב בתוך השתן. זהו סימן רפואי למחלות ולתופעות שונות בכליות.

פרוטאינוריה גורמת לקצף בשתן (אם כי קיימות סיבות נוספות לכך, פרט לפרוטאינוריה).

איבחון נעשה באמצעת בדיקה ביוכימית של השתן. בדיקה באמצעות מקלון (סטיק) לבדיקת שתן איננה מדויקת מספיק, ועלולה להיות שלילית במקרים שונים של פרוטאינוריה. הבדיקה המדויקת מבוצעת במעבדה באמצעות אלקטרופורזה של חלבונים - על שתן שנאסף במשך 24 שעות.

אובדן חלבון בשתן נגרם עקב בעיה בסינון הדם בכליה, או בספיגת הנוזלים חזרה. פרוטאינוריה יכולה להיגרם עקב מחלות שונות של הכליות, עקב מחלות רבות נוספות (סוכרת, יתר לחץ דם, רעלת הריון ועוד), עקב מצבים רפואיים שונים (כגון התייבשות), עקב תרופות שונות (תרופות אנטיביוטיות ותרופות רבות אחרות) ועקב רעלים שונים. 

פרוטאינוריה קשה של לפחות 3.5 גרם חלבון ליום - קרויה "שתן בטווח נפרוטי". לעומת זאת "תסמונת נפרוטית" Nephrotic syndrome כוללת שתן נפרוטי, היפואלבומינמיה, היפרליפידמיה ובצקות.

פרוטאינוריה רבה עלולה לגרום לירידה ברמת החלבון בדם (היפופרוטאינמיה Hypoproteinemia) מה שעלול להביא לבצקות, נוזלים בחלל הבטן (מיימת) או בחלל החזה (הידרותורקס).

יש מצבים שאיבוד חלבון בשתן קורה רק בשעת פעילות של הגוף, ואילו בזמן מנוחה אין איבוד חלבון.

==ראו גם==
* סוכרת כלייתית

==קישורים חיצוניים==

* [https://www.camoni.co.il/%D7%94%D7%A4%D7%A8%D7%A9%D7%AA-%D7%97%D7%9C%D7%91%D7%95%D7%9F-%D7%91%D7%A9%D7%AA%D7%9F פרוטאינוריה - הפרשת חלבון בשתן] באתר כמוני
* 

קטגוריה:ממצאים חריגים בבדיקות שתן
קטגוריה:מחלות פקעית
קטגוריה:מחלות מערכת השתן
אינדקס (מתמטיקה)

אִינְדֵּקְס משמש בנוסחאות מתמטיות לציון ערך השייך לקבוצה מסוימת.
לדוגמה: נתונים שני גופים. אזי, המסה של הגוף השני מסומנת באמצעות m<sub>2</sub>. במקרה זה, המספר "2" הוא האינדקס של המסה.
דוגמה נוספת: עבור מטריצה נתונה R, האיבר השני בשורה השלישית שלה מסומן באמצעות R<sub>2,3</sub>. במקרה זה, המספרים "2,3" הם האינדקסים של המטריצה, כאשר 2 הוא האינדקס של השורה ו-3 הוא האינדקס של העמודה.

==שימוש באינדקסים לצורך סכימה וכפל==
אחד היתרונות של אפשרות זו היא היכולת לכתוב סכום על קבוצה שלמה של ערכים, מבלי לכתוב כל אחד מהם במפורש. למשל, נניח שיש
<math>\ N </math>
תלמידים בכיתה, ושכל אחד מהם קיבל ציון כלשהו במבחן. נסמן את הציון המתאים לתלמיד ה-i ע"י
<math>\ x_i </math>
. אזי, על מנת לחשב את ממוצע הציונים, במקום לכתוב את כל הביטוי הארוך:
<math> \overline {x} = \frac{ \left( x_1 + x_2 +x_3 + \cdots +x_n \right) }{N} </math>
, אפשר לכתוב בפשטות: <math>\overline {x} = \frac{1}{N}\sum_{i=1}^N x_i</math> כאשר <math>\Sigma</math> מסמן סכום.

בענפים של גאומטריה דיפרנציאלית ואנליזה טנזורית נהוג להשתמש בהסכם הסכימה של איינשטיין. לפי הסכם זה, אם יש אינדקס שמופיע פעמיים בביטוי (למשל <math>a_i b_i</math>) מפרשים זאת כאילו סוכמים את כל האיברים מהצורה הנ"ל לכל ערכי האינדקס האפשריים ש-i מקבל, ואין צורך לכתוב את סימן הסכום אלא רק את הביטוי שבתוכו. כך ניתן לכתוב <math>\ a_i b_i </math>, והמשמעות תהיה: <math>\ a_i b_i = \sum_{i=1}^N a_i b_i</math>. עוד נעיר שהסכם הסכימה בצורה ריגורוזית יותר מתייחס לביטויים מהצורה <math>a^i b_i</math> בהם מופיעים אינדקסים עליונים ותחתונים בעלי אותו שם.

בצורה דומה, במקום לכתוב במפורש מכפלה של מספר רב של איברים זה בזה:
<math>\ X= x_1 \cdot x_2 \cdot x_3 \cdots x_n </math>
, אפשר להשתמש בסימן המכפלה:
<math>\ X= \prod_{i=1}^N x_i </math>.

==שונות==
* לרוב, למיקום האינדקסים אין השפעה רבה, אולם בטנזורים ישנם סוגים שונים של אינדקסים: עליונים ותחתונים.
* לרוב אין קשר בין אינדקסים שונים המסומנים בסכימה. למשל, בביטוי <math>\ \sum_{i=1}^N x_i^k </math> הסכימה היא על i בלבד, ללא כל קשר לאינדקס הנוסף k.

==קישורים חיצוניים==
* 

קטגוריה:סימנים מתמטיים

en:Index#Mathematics
ru:Нётеров оператор#Индекс нётерова оператора
מאורו ראמוס

מאורו ראמוס דה אוליביירה (בפורטוגזית: Mauro Ramos de Oliveira; 30 באוגוסט 1930 – 18 בספטמבר 2002) היה כדורגלן ברזילאי. לראמוס 30 הופעות בנבחרת ברזיל, עמה זכה במונדיאל 1958 ובמונדיאל 1962 (בתור קפטן), וכן השתתף גם במונדיאל 1954.

במהלך הקריירה שלו שיחק ראמוס בסאו פאולו ובסנטוס מברזיל.

ראמוס אימן את קבוצת סנטוס משנת 1971 עד שנת 1972.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בלמי כדורגל ברזילאים
קטגוריה:כדורגלנים ברזילאים
קטגוריה:כדורגלני סאו פאולו
קטגוריה:כדורגלני סנטוס
קטגוריה:כדורגלני דפורטיבו טולוקה
קטגוריה:כדורגלני נבחרת ברזיל
קטגוריה:כדורגלני מונדיאל 1954
קטגוריה:כדורגלני מונדיאל 1958
קטגוריה:כדורגלני מונדיאל 1962
קטגוריה:מאמני כדורגל ברזילאים
קטגוריה:מאמני סנטוס
קטגוריה:ברזילאים שנולדו ב-1930
קטגוריה:ברזילאים שנפטרו ב-2002
זוזימו

זוזימו אלבס קלאזאס (פורטוגזית: Zózimo Alves Calazães; 19 ביוני 1932 – 17 ביולי 1977) היה כדורגלן ברזילאי.

במהלך הקריירה שלו (1948–1967) שיחק זוזימו בסאו כריסטובאו, בבנגו, בפלמנגו, בפורטוגזה, באספורטיבה דה גוארנטינגואטה ובספורטינג קריסטל.

זוזימו שיחק 36 משחקים בנבחרת ברזיל וכבש שער אחד. בנוסף, זכה עם הנבחרת במונדיאל 1958 ובמונדיאל 1962. 

זוזימו נהרג בתאונת דרכים, בגיל 45.

==קישורים חיצוניים==

* [http://www.sambafoot.com/en/players/290_Zozimo.html מידע על זוזימו]

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:סלבדור: כדורגלנים
קטגוריה:כדורגלני פלמנגו
קטגוריה:כדורגלני פורטוגזה
קטגוריה:כדורגלני ספורטינג קריסטל
קטגוריה:כדורגלני נבחרת ברזיל
קטגוריה:כדורגלנים באולימפיאדת הלסינקי (1952)
קטגוריה:כדורגלני מונדיאל 1958
קטגוריה:כדורגלני מונדיאל 1962
קטגוריה:מאמני כדורגל ברזילאים
קטגוריה:הרוגי תאונות דרכים בברזיל
קטגוריה:ברזילאים שנולדו ב-1932
קטגוריה:נפטרים ב-1977
אינדקס (מחשב)

במחשב, אינדקס (באנגלית: Index) הוא טבלה המאפשרת גישה ישירה לרשומות על-פי מפתח, מבלי שיהיה צורך לסרוק את הקובץ, באמצעות התאמה בין המפתח של הרשומה לבין כתובתה באמצעי האחסון (בעיקר דיסק קשיח). 

המפתח של הרשומה יכול להיות שדה כלשהו בתוכה המזהה אותה באופן יחיד ומאפשר את אחזורה (לדוגמה מספר זהות ברשומה העוסקת באדם, מספר קטלוגי ברשומה העוסקת בפריט במלאי וכדומה). 

האינדקס ממוין לפי המפתח. באופן הזה, גישה לרשומה ספציפית דרך המפתח של אותה רשומה דורשת רק חיפוש ברשימה ממוינת (האינדקס), לכך קיימים אלגוריתמים יעילים מאוד, בניגוד לחיפוש הרשומה עצמה באמצעי האחסון עצמו שעשוי להיות מאוד לא יעיל כאשר כמות הרשומות המאוחסנות הוא גדול. בנוסף, האינדקס מאפשר לאחסן את המידע עצמו באופן מאוד "לא מסודר" בלי שהדבר ישפיע כמעט על מהירות הגישה אליו. 

בניית האינדקס נעשית בדרך כלל על ידי מערכת ההפעלה או מערכת לניהול מסד נתונים, לאחר שבעת הגדרת הרשומה נקבעו שדות המפתח שלה. 

בעת אחזור מידע, ניתן לבקש רשומה לפי מפתחה. מסד נתונים טבלאי מבצע את סריקת האינדקס לאיתור כתובת הרשומה ולאחר מכן מאתר את הרשומה הפיזית בקובץ. אם לא אותרה הרשומה יציגו מסדי נתונים שונים הודעות שגיאה או שיחזירו תוצאה ריקה.

אם מספר רשומות האינדקס גדול ניתן לשפר את יעילות הגישה על ידי בניית מספר רמות אינדקס (multiple level index).

ישנם סוגים שונים של אינדקסים : 

* אינדקס ממצה, המכיל רשומת אינדקס אחת עבור כל רשומת נתונים. רשומת האינדקס תכיל את ערך המפתח ואת כתובת הרשומה.
* אינדקס סלקטיבי, המכיל רשומת אינדקס אחת עבור קבוצת רשומות נתונים. האינדקס מכיל את המפתח של הרשומה בעלת הערך הגבוה ביותר (או הנמוך ביותר) הדרוש לאיתור קבוצת רשומות הנתונים.

מימושים שונים של אינדקסים למידע שמאוחסן במסדי נתונים עושים שימוש במגוון מבני נתונים שמבוססים על טבלאות גיבוב, עצי +B, עצי R, ועוד.

== ראו גם ==

* מסד נתונים

== לקריאה נוספת ==

* רז הייפרמן, ארגון נתונים וניהול קבצים, הוצאת הוד עמי, הרצליה, 1995. 

קטגוריה:אחסון נתונים
דאראבאן

דראבאן היא עיירה קטנה בצפון מחוז בוטושאן שברומניה, כ-40 ק"מ מבירת המחוז, דורוחוי, והיא העיירה הצפונית ביותר ברומניה.

אנשי העיירה הם בעיקר איכרים וצוענים, המתפרנסים מעבודת אדמה ומבתי עסק קטנים. נכון לשנת 2011 חיים בעיירה כ־10,000 בני אדם.

העיירה הייתה מאוכלסת ביהודים החל מהמאה ה-19. במהלך מלחמת העולם השנייה יהודיה גורשו לדורוחוי ומשם למחנות עבודה במערב רומניה וכן לטרנסניסטריה. לאחר המלחמה הידלדלה הקהילה היהודית בעיירה, עד שבסופו של דבר התרוקנה מיהודים לגמרי לקראת סוף המאה ה-20.

==קישורים חיצוניים==

* 
* 

== הערות שוליים ==

קטגוריה:רומניה: עיירות
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-16
אלכסנדרו דוברוג'אנו-גריה

אלכסנדרו דוברוג'אנו-גריה{{תמונה להחלפה}}
אלכסנדרוּ דוֹבּרוֹג'אנוּ-גֶריה (רומנית: Alexandru Dobrogeanu-Gherea; 7 ביולי 1879–1938) היה פעיל ופובליציסט קומוניסט יהודי רומני, ממייסדי המפלגה הקומוניסטית הרומנית, בנו של קונסטנטין דוברוג'אנו-גריה.

== קורות חיים ==
אלכסנדרו דוברוג'אנו-גריה נולד בעיר פלוישט, ברומניה, למד הנדסה באוניברסיטת ברלין ושירת במלחמת העולם הראשונה בגדוד תותחנים. אחרי המלחמה היה פעיל פוליטית והצטרף למפלגה הסוציאליסטית הרומנית ופעמים, בשנים 1920 ו-1922, נבחר מטעמה לפרלמנט הרומני. בשנת 1920 ביחד עם יון פלוייראש ופעילים נוספים היה חבר משלחת רומנית בכינוס השני של הקומינטרן במוסקבה. הוא היה בין מצדדי הפיכת המפלגה למפלגה סוציאליסטית-קומוניסטית, שבמהרה הייתה למפלגה קומוניסטית. בשנת 1921 נעצר לראשונה בניסיון לחברו למעשיו של מקס גולדשטיין והורשע במשפט ההמוני שנערך אז, אך נחון ביוני 1922. בשנת 1924 המפלגה הקומוניסטית הוצאה מחוץ לחוק והוא נעצר בחודש דצמבר. שוחרר לניסיון בשנת 1925 ונמלט לברית המועצות. הוא נשפט ברומניה בהיעדרו ל-10 שנות מאסר. בשנת 1928 שב לרומניה ונעצר בפעם השלישית. בשנת 1929 נחון פעם נוספת. בשנת 1932 עבר שוב לברית המועצות והיה שם עיתונאי שייצג את הקו הרשמי. הוא תרגם לרומנית כמה מכתביו של לנין.

בשנת 1936 התעוררו חשדותיו של סטלין כלפי רבים מן הגולים הקומוניסטים בברית המועצות וגריה נעצר יחד עם רבים אחרים במסגרת הטיהור הגדול וכעבור שנתיים הוצא להורג.

==קישורים חיצוניים==

קטגוריה:קומוניסטים רומנים
קטגוריה:פוליטיקאים יהודים רומנים
קטגוריה:עיתונאים יהודים רומנים
קטגוריה:אתאיסטים רומנים
קטגוריה:יהודים חברי הפרלמנט הרומני
קטגוריה:יהודים בצבא הרומני במלחמת העולם הראשונה
קטגוריה:יהודים שהוצאו להורג ברוסיה ובברית המועצות
קטגוריה:ילידי 1879

קטגוריה:נפטרים ב-1937
הרי הטטרה

הרי טאטרה
הרי הטטרה (בסלובקית ובפולנית: Tatry) הם רכס הררי אירופאי המהווה גבול טבעי בין פולין לסלובקיה, הרכס הוא חלק משרשרת הרי הקרפטים.

שטח הרי הטטרה הוא כ-750 קמ"ר, מתוכם כ-600 קמ"ר בשטח סלובקיה. הפסגה הגבוהה ביותר ברכס, פסגת גרלחובסקי (Gerlachovský), מתנשאת לגובה 2,655 מטר מעל פני הים. ונמצאת בסלובקיה. הפסגה השנייה, הר לומניצקי, גובהה 2,634 מ' מעל פני-הים. 

פסגת ריסי, הפסגה הגבוהה ביותר בתחומי פולין, נמצאת סמוך לגבול סלובקיה ומגיעה לרום של 2,499 מטר.
מהעיירות המפורסמות באזור: זאקופנה.

אגם שטרבה (Štrbské pleso) בהרי הטטרה הגבוהים בסלובקיה
החלקים העיקריים של הרי הטאטרה הם:
* הרי הטטרה המערביים (בסלובקית: Západné Tatry, ובפולנית: Tatry Zachodnie)
* הרי הטטרה המזרחיים, והם מתחלקים ל:
** הרי הטטרה הגבוהים (Vysoké Tatry, Tatry Wysokie)
** הרי הטטרה הבליאנסקיים (Belianske Tatry, Tatry Bielskie)

רכס הרי הטטרה הוא הגבוה בהרי הקרפטים. אף שהרכס קטן במידה משמעותית מהרי האלפים, נופו הוא נוף אלפיני. פסגותיהם הגבוהות, יחד עם דרכי גישה נוחות, הפכו את הרי הטטרה למוקד תיירות מקומית ובינלאומית.

הרי הטטרה נחשבים לסמל לאומי בסלובקיה ושמו של המנון המדינה הוא "ברק מעבר לטאטרה" (Nad Tatrou sa blýska).

== קישורים חיצוניים ==

* 
* 

טטרה
קטגוריה:פולין: גאוגרפיה
קטגוריה:סלובקיה: גאוגרפיה
קטגוריה:הרי הקרפטים
אלמוות הכסף

אלמוות הכסף (שם מדעי: Paronychia argentea) הוא צמח עשבוני ממשפחת הציפורניים, רב-שנתי נמוך, המשתרע על פני האדמה. 

== מקום גידולו ==
גדל בעיקר באזורים סלעיים, בבתות, בשדות בור ובין חלקות מעובדות. 

== מבנה הצמח ==
העלים והפרחים צמודים לקרקע וכמעט ולא מתרוממים מעליה. ענפיו ארוכים ומסועפים. הם עשויים ליצור מרבדים בצבע כסוף. עליו בצורה אליפטית או אזמלנית הפריחה בחודשים ינואר-יוני. הפרחים קטנים ומסודרים בצורה כדוריות. חלקי הצמח העל-קרקעיים נותרים זמן רב לאחר הפריחה והנבת הפירות. מועד האיסוף: פברואר-אוגוסט.

== מקור השם ==
מה שמייחד את הצמח הוא לא פרחיו הלבנים, אלא החפים הסובבים אותם הנותרים גם לאחר נבילת הפרח אשר שומרים על צורתו- לכן נקרא "אלמוות".

== הצמח בשימוש רפואי אלטרנטיבי ==
ערביי ארץ ישראל מצאו את הצמח יעיל בטיפול בעצירות בדרכי השתן ובאבנים בכליות.

==קישורים חיצוניים==

==הערות שוליים==

קטגוריה:צמחים שתוארו ב-1779
קטגוריה:טקסונים שתוארו בידי ז'אן-בטיסט דה לאמארק
קטגוריה:ציפורניים
קטגוריה:ארץ ישראל: ציפורניים
אסתר מרצעני

אַסתר מרצעני (שם מדעי: Aster ageratoides) הוא צמח עשבוני ממשפחת המורכבים. גבעוליו זקופים ומסתעפים והם עשויים להגיע עד לשני מטרים. פרחיו לבנים וקטנים.

==בארץ ישראל==
צמח זה הוא חדש בארץ ישראל, הגיע בשנות החמישים של המאה ה-20 מאמריקה ומאז התפתח והתפשט. הצמח נטפל לעיתים לשדות מושקים וכן נפוץ בשדות ובמקומות מיושבים. אסתר מרצעני קרובה במינה לאסתר הביצות, מין אשר היה קיים בארץ ישראל לפני המרצעני. פריחתו בישראל בחודשים מאי עד אוגוסט.

==קישורים חיצוניים==

קטגוריה:מורכבים
קטגוריה:ארץ ישראל: מורכבים
קטגוריה:מיני צמחים פולשים בישראל
קטגוריה:פרחים לבנים בארץ ישראל
דגל ארובה

דגל ארובה אומץ רשמית ב-18 במרץ 1976.
הדגל הוא דגל כחול בהיר (צבע דגל האומות המאוחדות). שני פסים מקבילים צרים בצבע צהוב חוצים את חלקו התחתון של הדגל. כוכב בן ארבע פינות בצבע אדום שגבולו לבן מצוי בקנטון הדגל (הרביע העליון הקרוב לניצב הדגל).

הכחול מסמל את השמים, את הים, את השלום, ואת התקווה לעתיד טוב יותר. הפסים הצהובים מסמלים את חופי האי ואת התיירות המהווה מרכיב חשוב בכלכלת האי כיום, כמו גם את הזהב והזהב השחור שהיוו מרכיב בכלכלת האי בעבר.

הכוכב מסמל את ארבע רוחות השמים מהם הגיעו תושבי ארובה לאי, וכן את ארבע השפות המדוברות באי: פאפיאמנטו, ספרדית, אנגלית והולנדית. הכוכב מסמל את האי עצמו - כאשר האדום מסמל את אדמת האי והלבן את חופי האי. הכוכב מסמל גם את ההיסטוריה של האי - המאבק של האינדיאנים באי בכוחות שכבשו אותם. הצבע האדום מסמל אהבה פטריוטית של תושבי האי לאי, והלבן מסמל טוהר וכנות.

18 במרץ מדי שנה הוא חג לאומי בארובה שנקרא "יום הדגל".

==ראו גם==
* סמל ארובה

==קישורים חיצוניים==

* 
* [https://web.archive.org/web/20040321082707/http://encyclopedia.caribseek.com/Caribbean_Flags/aruba-flag-background.shtml בחירת דגל ארובה] מאמר מאת שרה בולינג'ר

קטגוריה:ארובה
ארובה
ארובה
ריקארדיניו

ריקארדו לואיז פוזי רודריגז (בפורטוגזית: Ricardo Luiz Pozzi Rodrigues; נולד ב-23 במאי 1976), הידוע בכינוי ריקארדיניו, הוא כדורגלן עבר ברזילאי בינלאומי.
== חייו ==
ריקארדיניו, יליד סאו פאולו, שיחק במועדון הברזילאי פרנה לפני שעבר לשחק בצרפת במדי בורדו בשנת 1997. שנה אחת מאוחר יותר, הוא חזר לשחק במולדתו, במדי קורינתיאנס בין השנים 1998–2002. בשנת 2002 הוא עבר לשחק במדי סאו פאולו עד שנת 2004. אחרי תקופה קצרה של חודשיים בין החודשים פברואר לאפריל 2004, במועדון האנגלי מידלסברו, ריקארדיניו חזר לברזיל, הפעם לסנטוס, שם שיחק עד דצמבר 2005. אחרי תקופה בסנטוס, הוא חזר לשחק במדי קורינתיאנס ב-18 בינואר 2006.

ריקארדיניו נכלל גם בסגל נבחרת ברזיל, בה צבר עד כה 21 הופעות וכבש שער אחד. משחק הבכורה שלו במדי הנבחרת היה בחודש מרץ 2000. הוא שותף בארבעה משחקים של הנבחרת במהלך מונדיאל 2002.

בשנת 2005, הוא נבחר בידי מגזין הכדורגל הברזילאי פלאקאר ככדורגלן השנוא ביותר בברזיל, אחרי שנערך סקר אצל שחקני הליגה הבכירה במדינה. מספר תקריות שהתרחשו במהלך הקריירה שלו במועדוניו השונים, הקנו לו מוניטין של "מלשן" שמעביר מידע על מעללי עמיתיו לקבוצה לסגל המקצועי של המועדון.

הוא נבחר בידי המאמן הברזילאי קרלוס אלברטו פריירה כאחד מתוך 23 השחקנים שייצגו את נבחרת ברזיל במונדיאל 2006 בגרמניה. במהלך המונדיאל הוא שותף בשני משחקים כמחליף, נגד נבחרת גאנה ונבחרת יפן. במשחק מול גאנה הוא כבש שער מבעיטה חופשית. בהמשך המשחק הוא בישל שער מאוחר לקשר זה רוברטו.

ב-18 באוגוסט 2006, ריקארדיניו חתם במועדון הטורקי, בשיקטש. לאחר שתי עונות עזב לא-ריאן הקטרית. ביולי 2011 פרש ממשחק פעיל,

בעבר קראו לו ירדיניו אבל שינה את שמו בגלל העבר המשפחתי.

בשנת 2012 אימן את קבוצת פרנה. בשנת 2013 אימן את קבוצות סארה ואבאי.

==תארים==
ריקארדיניו
* זכייה במונדיאל 2002 עם הנבחרת הלאומית של ברזיל
* אליפות הליגה הברזילאית הבכירה, בשנים 1998 וב-1999 עם קורינתיאנס, וב-2004 במדי סנטוס
* אליפות מדינת פרנה בשנים 1995, 1996 ו-1997 עם מועדון פרנה
* אליפות מדינת סאו פאולו בשנים 1999 ו-2001 במדי קורינתיאנס
* אליפות העולם לקבוצות בשנת 2000 במדי קורינתיאנס
* הגביע הברזילאי בשנת 2002 במדי קורינתיאנס
* זכייה בטורניר ריו-סאו פאולו בשנת 2002 במדי קורינתיאנס
* זכייה בתואר "כדור הזהב הברזילאי" בשנים 1996, 2000 ו-2004

==קישורים חיצוניים==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:סאו פאולו: כדורגלנים
קטגוריה:כדורגלני בורדו
קטגוריה:כדורגלני קורינתיאנס
קטגוריה:כדורגלני סאו פאולו
קטגוריה:כדורגלני מידלסברו
קטגוריה:כדורגלני סנטוס
קטגוריה:כדורגלני בשיקטש
קטגוריה:כדורגלני א-ריאן
קטגוריה:כדורגלני אתלטיקו מיניירו
קטגוריה:כדורגלני באהיה
קטגוריה:כדורגלני נבחרת ברזיל
קטגוריה:מאמני כדורגל ברזילאים
קטגוריה:כדורגלני מונדיאל 2002
קטגוריה:כדורגלני גביע הקונפדרציות 2003
קטגוריה:כדורגלני מונדיאל 2006
קטגוריה:ברזילאים שנולדו ב-1976
פרוטו-יוונית

פרוטו-יוונית היא שפה עתיקה משוערת ומשוחזרת. היא נחשבת לאב הקדמון של כל הניבים היווניים: מהשפה המיקנית, דרך ארבעת הניבים העתיקים (הדורי, האטי, האיולי והיוני), ולבסוף, שפת הקוינה ויוונית מודרנית. חלק מחוקרי היוונית מכלילים גם את השפה המקדונית העתיקה כ"צאצאית" של שפה פרוטו-הלנית קדומה עוד יותר, או כצאצאית של הפרוטו-יוונית. 

שפה זו דוברה בסוף האלף ה-3 לפנה"ס, כנראה באזור הבלקן. הפרוטו-יווניים היו מהגרים הלנים, שדיברו את שפת-הבת, המיקנית, והגיעו לתוך יוון בין המאה ה-21 וה-17 שלפנה"ס. הם נפרדים מהיוונים הדורים, שהגיעו ליוון כאלף שנה אחר-כך (ראו הפלישה הדורית ותקופת המעבר ביוון), ודיברו ניב שהיה יותר עתיק משאר הניבים (ראו יוונית דורית).

קטגוריה:יוונית
ביל סטרות'

ביל סטרות (16 ביוני 1875 – 21 בספטמבר 1956) היה מאמנה השני של קבוצת גלאזגו ריינג'רס הסקוטית, אותה אימן במשך 34 שנים בין 1920 ל-1954. מלבד זאת, סטרות' החזיק במשרות נוספות במועדון.

==קריירה==
סטרות' נולד בעיר אדינבורו והיה סתת במקצועו וכן ספורטאי מקצועני. הוא אימן את קבוצות קלייד והארטס לפני שאייש את עמדת עוזר המאמן בריינג'רס ב-1914. בשנת 1920, בהיותו בן 45, קיבל את משרת המאמן הראשי לאחר שקודמו בתפקיד, ויליאם וילטון, נהרג בתאונה ימית.

סטרות' הביא את ריינג'רס ל-18 זכיות באליפות סקוטלנד, בהן 14 זכיות ב-19 שנים לפני מלחמת העולם השנייה, מתוכן 5 אליפויות ברצף בשנים 1927–1931. בתקופת כהונתו של סטרות' זכה המועדון בדאבל הראשון שלו בשנת 1928, ובטרבל הראשון ב-1949.

סטרות' היה ידוע כאדם שמשליט משמעת והתעקש שהשחקנים יופיעו לאימונים בצווארון ובעניבה. לפי אחד הסיפורים, סטרות' נהג לצפות מחלונות היציע המרכזי בשחקנים המגיעים לאימון באצטדיון אייברוקס. אם שחקן היה נתפס עם ידיו בכיסים, סטרות' היה מתעקש שיצא מהאצטדיון ויחזור בשנית עם ידיו בצדי הגוף.

ב-1947 התמנה סטרות' למנהל המועדון וב-1954, לאחר פרישתו מאימון הקבוצה, קיבל את תפקיד סגן היו"ר. הוא נפטר לאחר שנתיים, בגיל 81. בשנת 2005 יו"ר ריינג'רס דייוויד מארי הסיר את הלוט מעל פסל ארד של סטרות' ביציע המרכזי באייברוקס. ב-9 בספטמבר 2006, שונה שמו של היציע המרכזי באצטדיון ל"יציע ביל סטרות'" להנצחת תרומתו למועדון.

==קישורים חיצוניים==

קטגוריה:מאמני כדורגל סקוטים
קטגוריה:מאמני גלאזגו ריינג'רס
קטגוריה:בריטים שנולדו ב-1875
קטגוריה:בריטים שנפטרו ב-1956
אירוס ארץ-ישראלי

אִירוּס אֶרֶץ־יִשְׂרְאֵלִי או אִירִיס אֶרץ־יִשְׂרְאֵלִי (שם מדעי: Iris palaestina) הוא מין של גאופיט בתת-הסוג סקורפאירוס (Scorpiris) בסוג אירוס ממשפחת האירוסיים האנדמי לישראל ולסביבתה הקרובה.

==מבנה הפרח ואבריו==
אירוס ארץ־ישראלי הוא צמח נמוך, המגיע לגובה של 10–15 ס"מ. עלי הצמח ערוכים בשני טורים נגדיים, מבריקים, דמויי סרגל וקצה העלה ישר או מקושת לאחור. 

זהו צמח הנקרא גאופיט - בעל בצל. הבצל יוצר בצלצולים ברבייה וגטטיבית, ולכן לעיתים הוא גדל בגושים קטנים. 

עמוד התפרחת נושא פרח אחד או שניים. הפרחים גדולים, קוטרם 5–9 ס"מ. הפרח הוא דו מיני. צבעו לבן–קרם (באזור דרום הארץ, שדרות-להב, משתנה צבעו של הפרח לתכלת). הפרח ריחני, מפריש צוף, ומואבק על ידי חרקים. 

אברי הפרח, העלים והפרחים, מונים כפולות של שלוש: 

* 6 עלי-עטיף: 3 חיצוניים - לבנים, רחבים ונוטים לאחור; ו-3 פנימיים - קצרים, צרים ופרושים הצידה. 
* 3 אבקנים.
* 3 עמודי עלי - שטוחים ורחבים כעלי-כותרת. 
* שחלה - מכילה כ-60 ביציות.
 
מבנה הפרח ייחודי; בסיסו עטוף בחפה (עלה בצורת חופה) העוטפת כליל את הפרח בעודו ניצן. הפרח עצמו מחולק באופן שווה וסימטרי ל-3 חלקים זהים, הניצבים כמעט בזויות של 120 מעלות זה לצד זה. כל חלק כזה כולל עלה-עטיף חיצוני אחד, עלה-עטיף פנימי אחד, אבקן אחד ועלי אחד.

==תקופת הפריחה== 
אירוס ארץ־ישראלי פורח בחורף, מחודש דצמבר עד לחודש אפריל. ימי הפריחה של כל פרח הם בין יום אחד לשבוע. מכיוון שתקופת הפריחת קצרה, הצמח מוגן.

==אזורי הפריחה== 
האירוס הארצישראלי גדל בקרקעות גירניות למרגלות ההרים. בישראל אזורי הפריחה הם: גליל עליון וגליל מערבי, גליל תחתון, עמק יזרעאל וגלבוע, כרמל, רמות מנשה והשרון, מישור החוף וגוש דן, הרי יהודה והשפלה, ושומרון.

==תמונות==
<gallery widths="250" heights="150" perrow="4" mode="packed">
קובץ:Iris palaestina 1.JPG
קובץ:Iris palaestina 3.JPG
קובץ:Irus03.JPG
קובץ:Iris001c.jpg
קובץ:PikiWiki Israel 11727 Plants of Israel.JPG
קובץ:Iris palaestina near Jerusalem.jpg
קובץ:PikiWiki Israel 30363 Plants of Israel.JPG
</gallery>

==לקריאה נוספת==
* מיכה לבנה, לקסיקון החי והצומח של ארץ ישראל, כרך א', עורך: עזריה אלון, מדינת ישראל - משרד הביטחון, תשנ"ד - 1994

==קישורים חיצוניים==

==הערות שוליים==

קטגוריה:צמחים שתוארו ב-1882
קטגוריה:טקסונים שתוארו בידי פייר אדמון בואסייה
קטגוריה:אירוסיים
קטגוריה:ארץ ישראל: אירוסיים
קטגוריה:ערכי טבע מוגנים בישראל: צמחים
קטגוריה:פרחים לבנים בארץ ישראל
קטגוריה:פרחים לבנים-צהובים בארץ ישראל
קטגוריה:ארץ ישראל: צמחים אנדמיים
ויליאם וילטון

ויליאם וילטון (9 ביוני 1865 - 2 במאי 1920) היה מאמנה של גלאזגו ריינג'רס משנת 1899 ועד 1920, לאחר ששימש קודם לכן בתפקידים שונים במועדון.

וילטון עבד במועדון במשך 16 שנים (מאז ספטמבר 1883) לפני שקיבל את התפקיד הכפול של מזכיר ומאמן במאי 1899. לפני כן, היה האחראי על קבוצות הנוער וקודם לתפקיד מזכיר המשחק של הקבוצה הראשונה ב-1889. ב-10 שנותיו כמזכיר המשחק של הקבוצה הבכירה, המועדון זכה ב-2 אליפויות סקוטלנד (1891 ו-1899) ו-3 גביעים סקוטיים (1894, 1897 ו-1898). כשהחלה הליגה הסקוטית את דרכה בשנת 1890, וילטון התמנה לגזבר הראשון שלה, כאשר ריינג'רס חלקה את האליפות עם דאמברטון.

בעונה לפני שהתמנה לתפקיד הכפול, ריינג'רס סיימה את העונה בפעם הראשונה עם 100% הצלחה, כאשר ניצחה בכל 18 המשחקים והבקיעה 79 שערים. אף קבוצה לפני כן או אחרי כן לא הצליחה לחזור על ההישג, אף על פי שמספר קבוצות סיימו עונות ללא הפסדי ליגה, כמו ארסנל ב-2004.

תחת שרביטו של וילטון, זכו הריינג'רס ב-7 אליפויות והיו בזמנו לקבוצה השנייה המצליחה ביותר בסקוטלנד אחרי סלטיק. עם זאת, וילטון לא זכה לראות את מלוא ההצלחה של קבוצתו. ביום לאחר המשחק האחרון של עונת 1920, יצא וילטון לחופשה ונהרג בתאונה ימית ביומה הראשון. ממשיכו בתפקיד המאמן היה ביל סטרות'.

קטגוריה:מאמני כדורגל סקוטים
קטגוריה:מאמני גלאזגו ריינג'רס
קטגוריה:הרוגי טביעה
קטגוריה:בריטים שנולדו ב-1865
קטגוריה:בריטים שנפטרו ב-1920
פריקה

[[צילום רנטגן של כתף פרוקה]]
פריקה (באנגלית: dislocation) של מפרק היא מצב של מנח לא תקין של עצמות מפרק כלשהו. פריקה מתרחשת בדרך כלל עקב טראומה גופנית. במהלך פריקה כמעט ותמיד נפגעות רצועות המפרק האמורות לשמר את עצמות המפרק במנח התקין.

המונח "תת פריקה" (subluxation), מתאר פריקה חלקית של המפרק. כאשר נפגעות רק רצועות המפרק ללא פגיעה במנח עצמות המפרק מתואר המצב כנקע.

==שכיחות==
על אף שפריקה יכולה להתרחש בכל מפרק בגוף, האזורים הנפוצים ביותר בה מתרחשת התופעה הם:
*כתפיים (פריקת כתף).
*אצבעות (אין לבלבל עם פכירת אצבעות).
*ברכיים.
*שורשי כף היד.
*מרפקים (סביר שיקרה בעת שבר).

==דרכי טיפול==
לאחר פריקה ייתכן שחזור (השבת עצמות המפרק למנח תקין) ספונטני של המפרק. במקרה שהשחזור אינו ספונטני, יערך שחזור על ידי אורתופד או אדם אחר שעבר הכשרה מתאימה. השחזור יכול להיערך תחת השפעת תרופות בשביל השרירים או בלעדיהן. לאחר השחזור נשמר המפרק על ידי אביזר מקבע או מתלה ומתחיל טיפול פיזיותרפי הדרגתי להשבת יכולת התנועה במפרק ולחיזוק השרירים המייצבים סביבו.
במידה והטיפולים אינם מצליחים, מנסים להחזיר את המפרק למצבו על ידי עריכת ניתוח, בו לרוב נחתכים מספר גידים על מנת להקל על תנועת המפרק או על ידי הוספת חומר מילוי סחוסי, המתנגד לתנועת המפרק ואשר מגביל את חופש התנועה והשחרור שלו.

כאשר הפריקה מתרחשת במפרקים דקים ורגישים יותר בגוף (אצבעות למשל), לאחר הטיפול חובשים רצועה אלסטית לתקופה מסוימת. הרצועה שומרת על המפרק במקומו ועוזרת לשרירים ולגידים לתמוך בעצם הפגועה.
הסיכויים להישנות המקרה במפרק בעל עבר של פריקה גבוהים יותר.

== ראו גם ==
* נקע מולד של מפרק הירך

== קישורים חיצוניים ==

* [http://www.beok.co.il/SelectedArticle.aspx?ArticleID=6406 פריקה של מפרק הירך אצל תינוקות]
* 

קטגוריה:פציעות
קטגוריה:אורתופדיה
דגל תפילה טיבטי

דגלי תפילה טיבטיים בסגנון ה"לונגטה" תלויים לאורך דרך הררית ב[[נפאל.]]
דגלי תפילה טיבטיים הם, בבודהיזם טיבטי, דגלי בד מרובעים וצבעוניים, הנתלים בין פסגות הרים בהרי ההימלאיה על מנת לברך את הארץ. דגלים אלו ייחודיים לבודהיזם הטיבטי, ואינם בשימוש בענפיו האחרים של הבודהיזם. ייתכן שמקורם בתרבות הטיבטית הקודמת לבודהיזם. הדגלים מעוטרים בציורים וטקסט, אשר מודפסים עליהם בשיטת גלופות העץ המסורתית.

==סגנונות==
לדגלי התפילה שני סגנונות עיקריים: דגלי ה"לונגטה" (Lung-ta) האופקיים ודגלי ה"דארצ'ור" (Darchor) האנכיים. הדגלים האופקיים מחוברים בחוט ארוך ונתלים בין פסגות הרים וכדומה. הדגלים האנכיים, הנפוצים פחות, מחוברים למוט אשר מוצב על ראש גג או על האדמה. 
===צבעים===
הדגלים מסודרים בסדרות של חמישה צבעים, משמאל לימין: 

* כחול, המסמל את השמיים, אלמנט החלל ואקשובהיה בודהא
* לבן, המסמל את אלמנט האוויר והרוח ואמוגאסידי בודהא
* אדום, המסמל את אלמנט האש ואמיטאבה בודהא
* ירוק, המסמל את אלמנט המים וראטנה סאמבהווה הודהא
* צהוב, המסמל את אלמנט האדמה וווירוקאנה בודה
איזון של חמשת האלמנטים תפקידו לקדם בריאות דרך הרמוניה.

==מסורות==
תפקידם של הדגלים הוא לרומם את תפילות ומנטרות המאמינים אל האלוהות ולהביא ברכה אל העולם. הברכות המובאות על ידי הדגלים מושפעות מנסיבות תלייתם; על פי המסורת, הזמן הטוב ביותר לתלות דגלי תפילה הוא בשעות הבוקר, ביום שטוף-שמש ורוח. את הדגלים הישנים מחליפים בחדשים בראש השנה הטיבטי. הדגלים המוסרים נשרפים; בשל קדושתם, המסורת אוסרת להניח אותם על האדמה או לעשות בהם שימוש אחר.

==היסטוריה==
בעת מהפכת התרבות בסין, תליית דגלי תפילה לא נאסרה, אך לא נראתה בעין יפה. כעת ישנה תחייה של המנהג בטיבט ובעולם, בעקבות עניין הולך וגובר בדתות המזרח בעולם המערבי, ובכלל זה הבודהיזם. 

==ראו גם==
* דגל הבודהיסטים

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בודהיזם טיבטי
תפילה טיבטי
קטגוריה:דגלים וסמלים דתיים